Document ID: 32011D0415

KOMISJONI OTSUS,
14. juuli 2011,
millega parandatakse komisjoni direktiivi 2010/19/EL (millega muudetakse nõukogu direktiivi 91/226/EMÜ ja Euroopa Parlamendi ja nõukogu direktiivi 2007/46/EÜ, et neid kohandada tehnika arenguga teatavate mootorsõidukite ja nende haagiste kategooriate porikaitsesüsteemide valdkonnas) direktiivi 2007/46/EÜ lisade muutmise osas
(EMPs kohaldatav tekst)
(2011/415/EL)
EUROOPA KOMISJON
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv), (1) eriti selle artikli 39 lõiget 2,
ning arvestades järgmist:
(1)
Komisjoni 9. märtsi 2010. aasta direktiivi 2010/19/EL, millega muudetakse nõukogu direktiivi 91/226/EMÜ ja Euroopa Parlamendi ja nõukogu direktiivi 2007/46/EÜ, et neid kohandada tehnika arenguga teatavate mootorsõidukite ja nende haagiste kategooriate porikaitsesüsteemide valdkonnas, (2) vastuvõtmisel on tekkinud viga. Direktiiviga 2010/19/EL kehtestati ühtlustatud nõuded porikaitsesüsteemide kohta kõigi nõukogu direktiiviga 91/226/EMÜ (3) hõlmatud sõidukikategooriate puhul. Seepärast muudeti kõnealuse direktiiviga ka direktiivi 2007/46/EÜ IV ja XI lisa, et kohandada neid tehnika arenguga. Kuna kõnealused lisad on juba asendatud komisjoni 7. oktoobri 2008. aasta määrusega (EÜ) nr 1060/2008, millega asendatakse Euroopa Parlamendi ja nõukogu direktiivi 2007/46/EÜ I, III, IV, VI, VII, XI ja XV lisa, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike tunnustamise kohta (raamdirektiiv), (4) ja neid on muudetud mitme määrusega, oleks ka nende järgnevaks muutmiseks tulnud vastu võtta määrus. Seega tuleks õigusliku selguse huvides parandada direktiivi 2010/19/EL.
(2)
Seepärast tuleks direktiivi 2010/19/EÜ artikkel 2 välja jätta.
(3)
Käesoleva otsusega ettenähtud meetmed on kooskõlas mootorsõidukite tehnilise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 2010/19/EL artikkel 2 jäetakse välja.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 14. juuli 2011

Labels: 7
8